CELEX: 32018D0142
Language: hu
Date: 2018-01-15 00:00:00
Title: A Bizottság (EU) 2018/142 végrehajtási határozata (2018. január 15.) az uniós polgári védelmi mechanizmusról szóló 1313/2013/EU európai parlamenti és tanácsi határozat végrehajtására vonatkozó szabályok megállapításáról szóló 2014/762/EU végrehajtási határozat módosításáról (az értesítés a C(2018) 71. számú dokumentummal történt) (EGT-vonatkozású szöveg. )

30.1.2018   
            
            
               HU
            
            
               Az Európai Unió Hivatalos Lapja
            
            
               L 25/40
            
         A BIZOTTSÁG (EU) 2018/142 VÉGREHAJTÁSI HATÁROZATA
   (2018. január 15.)
   az uniós polgári védelmi mechanizmusról szóló 1313/2013/EU európai parlamenti és tanácsi határozat végrehajtására vonatkozó szabályok megállapításáról szóló 2014/762/EU végrehajtási határozat módosításáról
   
      
         (az értesítés a C(2018) 71. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az uniós polgári védelmi mechanizmusról szóló, 2013. december 17-i 1313/2013/EU európai parlamenti és tanácsi határozatra (1) és különösen annak 32. cikke (1) bekezdésére,
   mivel:
   
               (1)
            
            
               A 2014/762/EU bizottsági végrehajtási határozat (2) meghatározza a képességcélokat, a minőségi és interoperabilitási követelményeket, valamint az Európai Veszélyhelyzet-reagálási Kapacitás (EERC) nyilvántartásba vételi és minősítési eljárását, illetőleg a polgári védelmi modulok általános követelményeit.
            
         
               (2)
            
            
               A sürgősségi segélyszolgálati csoportoknak és egyéb, egészségüggyel kapcsolatos intervenciós csoportoknak a nyugat-afrikai ebolaválság idején tapasztalt súlyos hiánya vezetett az Európai Orvosi Hadtest létrehozására irányuló elképzeléshez, amely az EERC azon részét jelenti, amely járványok kitörésekor és az egészségügyi következményekkel járó veszélyhelyzetek során mozgósítható a gyorsreagálású műveletekhez. A cél az általános uniós kapacitás megerősítése, hogy az Unió reagálni tudjon a járványok kitörésekor és az egészségügyi következményekkel járó veszélyhelyzetek során, amelyek olyan méreteket ölthetnek, hogy meghaladják az érintett országok reagálási képességeit az Unión belül és kívül egyaránt.
            
         
               (3)
            
            
               A polgári védelmi modulokra vonatkozó követelményeknek figyelembe kell venniük az elismert nemzetközi eljárásokat, például az Egészségügyi Világszervezetnek a sürgősségi segélyszolgálati csoportok osztályozására irányuló kezdeményezését és a nemzetközi kutatási és mentési tanácsadó csoport (INSARAG) által kidolgozott iránymutatásokat.
            
         
               (4)
            
            
               A 2014/762/EU végrehajtási határozata értelmében a Bizottságnak – a tagállamokkal való együttműködésben – legalább kétévente értékelnie kell a képességcélok megfelelőségét, a minőségi és interoperabilitási követelményeket, valamint az EERC-ben rendelkezésre álló forrásokra vonatkozó nyilvántartásba vételi és minősítési eljárást, illetve szükség esetén felül kell azokat vizsgálni. A forrásokra vonatkozó minősítési eljárást ki kell igazítani annak érdekében, hogy figyelembe vegyék a kezdeti időszak során szerzett tapasztalatokat.
            
         
               (5)
            
            
               A 2014/762/EU végrehajtási határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2014/762/EU végrehajtási határozat a következőképpen módosul:
   
               1.
            
            
               A 2. cikk a következő 6. ponttal egészül ki:
               „6.   »Európai Orvosi Hadtest«: az EERC azon részét jelenti, amely akut egészségügyi veszélyhelyzetekben az uniós mechanizmus keretében rendelkezésre áll a gyorsreagálású műveletekhez.”.
            
         
               2.
            
            
               A 16. cikk (8) bekezdésének helyébe a következő szöveg lép:
               „(8)   A modult, technikai segítségnyújtási és támogató csoportot, egyéb reagálási képességet vagy szakértőt legalább öt évvel később újraértékelik, amennyiben az eszközt ismét benyújtják az EERC-ben való újbóli nyilvántartásba vétel céljából.”
            
         
               3.
            
            
               A II. melléklet e határozat I. mellékletének megfelelően módosul.
            
         
               4.
            
            
               A III. melléklet helyébe e határozat II. mellékletének szövege lép.
            
         
               5.
            
            
               Az V. melléklet e határozat III. mellékletének megfelelően módosul.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2018. január 15-én.
      
         
            a Bizottság részéről
         
         Christos STYLIANIDES
         
            a Bizottság tagja
         
      
   
   
      (1)  HL L 347., 2013.12.20., 924. o.
   
   
      (2)  A Bizottság 2014/762/EU végrehajtási határozata (2014. október 16.) az uniós polgári védelmi mechanizmusról szóló 1313/2013/EU európai parlamenti és tanácsi határozat végrehajtására vonatkozó szabályok megállapításáról, valamint a 2004/277/EK, Euratom és a 2007/606/EK, Euratom bizottsági határozat hatályon kívül helyezéséről (HL L 320., 2014.11.6., 1. o.).
   
      I. MELLÉKLET
      A 2014/762/EU végrehajtási határozat II. melléklete a következőképpen módosul:
      
                  1.
               
               
                  A következő 18. szakasszal egészül ki:
                  „18.   Sürgősségi segélyszolgálat (EMT), 1. típus (helyhez kötött): Sürgősségi járóbeteg-ellátás
                  
                  
                              Feladatok
                           
                           
                              A sérülésekre és egyéb jelentős egészségügyi ellátási igényekre vonatkozó sürgősségi járóbeteg-alapellátás, ideértve a következő szolgáltatásokat:
                              
                                          —
                                       
                                       
                                          a betegek rangsorolása, értékelés, elsősegély,
                                       
                                    
                                          —
                                       
                                       
                                          súlyos trauma és nem traumás sürgősségi helyzetek esetében stabilizáció és továbbutalás,
                                       
                                    
                                          —
                                       
                                       
                                          meghatározott ellátás kisebb traumás és nem traumás sürgősségi helyzetek esetében.
                                       
                                    
                        
                              Képességek
                           
                           
                              Szolgáltatások napközben: legalább napi 100 járóbeteg-konzultáció.
                           
                        
                              Fő alkotóelemek
                           
                           
                              A csoporttal és személyzettel kapcsolatos követelmények:
                              
                                          —
                                       
                                       
                                          vezetés: a csoportvezető, a csoportvezető-helyettes, az összekötő tisztviselő (kapcsolattartás a recepcióval/kiindulási központtal, a helyszíni műveleteket koordináló központtal vagy adott esetben egyéb koordinációs mechanizmus, a helyi válságkezelő hivatallal), a biztonságért felelős tisztviselő feladatait ellátó személyzet,
                                       
                                    
                                          —
                                       
                                       
                                          egészségügyi foglalkozások: a WHO minimumkövetelményeiben meghatározottak szerint,
                                       
                                    
                                          —
                                       
                                       
                                          logisztika: 1 logisztikai csoportvezető + logisztikai csoport az önellátási képességre vonatkozó követelményeknek megfelelően.
                                       
                                    A csoportnak meg kell felelnie »A külföldi orvosi csoportokra vonatkozó osztályozás és minimumkövetelmények hirtelen bekövetkező katasztrófák esetén« című előírásnak, valamint az Egészségügyi Világszervezet (WHO) által kiadott egymást követő vagy kiegészítő iránymutatásoknak.
                           
                        
                              Önellátási képesség
                           
                           
                              A csoportnak biztosítania kell az önellátási képességet a bevetés teljes időszaka alatt. A 12. cikk és ezenfelül a WHO minimumkövetelményei alkalmazandók.
                           
                        
                              Bevethetőség
                           
                           
                              A felajánlás elfogadását követő legfeljebb 24–48 órán belüli mozgósíthatóság.
                              A működés fenntartása legalább tizennégy napig.”
                           
                        
            
                  2.
               
               
                  A következő 19. szakasszal egészül ki:
                  „19.   Sürgősségi segélyszolgálat (EMT), 1. típus (mobil): Sürgősségi járóbeteg-ellátás
                  
                  
                              Feladatok
                           
                           
                              A sérülésekre és egyéb jelentős egészségügyi ellátási igényekre vonatkozó sürgősségi járóbeteg-alapellátás, ideértve a következő szolgáltatásokat:
                              
                                          —
                                       
                                       
                                          a betegek rangsorolása, értékelés, elsősegély,
                                       
                                    
                                          —
                                       
                                       
                                          súlyos traumás és nem traumás sürgősségi helyzetek esetében stabilizáció és szakrendelésre történő beutalás,
                                       
                                    
                                          —
                                       
                                       
                                          meghatározott ellátás kisebb traumás és nem traumás sürgősségi helyzetek esetében.
                                       
                                    
                        
                              Képességek
                           
                           
                              Napközben nyújtandó szolgáltatások: legalább napi 50 járóbeteg-konzultáció.
                           
                        
                              Fő alkotóelemek
                           
                           
                              A csoporttal és személyzettel kapcsolatos követelmények:
                              
                                          —
                                       
                                       
                                          vezetés: a csoportvezető, a csoportvezető-helyettes, az összekötő tisztviselő (kapcsolattartás a recepcióval/kiindulási központtal, a helyszíni műveleteket koordináló központtal vagy adott esetben egyéb koordinációs mechanizmus, a helyi válságkezelő hivatallal), a biztonságért felelős tisztviselő feladatait ellátó személyzet,
                                       
                                    
                                          —
                                       
                                       
                                          egészségügyi foglalkozások: a WHO minimumkövetelményeiben meghatározottak szerint,
                                       
                                    
                                          —
                                       
                                       
                                          logisztika: 1 logisztikai csoportvezető + logisztikai csoport az önellátási képességre vonatkozó követelményeknek megfelelően.
                                       
                                    A csoportnak meg kell felelnie »A külföldi orvosi csoportokra vonatkozó osztályozás és minimumkövetelmények hirtelen bekövetkező katasztrófák esetén« című előírásnak, valamint az Egészségügyi Világszervezet (WHO) által kiadott egymást követő vagy kiegészítő iránymutatásoknak.
                           
                        
                              Önellátási képesség
                           
                           
                              A csoportnak biztosítania kell az önellátási képességet a bevetés teljes időszaka alatt. A 12. cikk és ezenfelül a WHO minimumkövetelményei alkalmazandók.
                           
                        
                              Bevethetőség
                           
                           
                              A felajánlás elfogadását követő legfeljebb 24–48 órán belüli mozgósíthatóság.
                              A működés fenntartása legalább tizennégy napig.”
                           
                        
            
                  3.
               
               
                  A következő 20. szakasszal egészül ki:
                  „20.   Sürgősségi segélyszolgálat (EMT), 2. típus: Sürgősségi sebészeti fekvőbeteg-ellátás
                  
                  
                              Feladatok
                           
                           
                              Sürgősségi fekvőbeteg-ellátás, trauma és egyéb súlyos körülmények közepette végzendő általános és szülészeti műtétek, ideértve a következő szolgáltatásokat:
                              
                                          —
                                       
                                       
                                          új és beutalt betegek felvétele/előszűrése, továbbutalás,
                                       
                                    
                                          —
                                       
                                       
                                          a betegek sebészeti rangsorolása és értékelés,
                                       
                                    
                                          —
                                       
                                       
                                          újraélesztési és életben tartási szakműveletek,
                                       
                                    
                                          —
                                       
                                       
                                          definitív sebellátás és alapvető töréskezelés,
                                       
                                    
                                          —
                                       
                                       
                                          életmentő sebészi beavatkozások,
                                       
                                    
                                          —
                                       
                                       
                                          sürgősségi általános és szülészeti műtétek,
                                       
                                    
                                          —
                                       
                                       
                                          fekvőbeteg-ellátás nem traumás sürgősségi helyzetekben,
                                       
                                    
                                          —
                                       
                                       
                                          alapvető érzéstelenítés, röntgen, sterilizálás, laboratórium és vérátömlesztés,
                                       
                                    
                                          —
                                       
                                       
                                          rehabilitációs szolgáltatások és betegek utógondozása.
                                       
                                    Szakorvosi ellátást biztosító csoportok a létesítményükön belüli munka céljából történő fogadására és integrálására irányuló képesség, amennyiben a fenti szolgáltatások közül néhányat a csoport nem tud biztosítani.
                           
                        
                              Képességek
                           
                           
                              Éjjel-nappal nyújtott szolgáltatások (szükség esetén hét napon át 24 órában), ideértve a következőket minimális elvárásként:
                              
                                          —
                                       
                                       
                                          1 műtőhelység 1 műtővel; műtőasztalonként legalább 20 férőhely(ágy) fekvőbetegek részéren,
                                       
                                    
                                          —
                                       
                                       
                                          napi 7 súlyos vagy 15 kevésbé súlyos sebészeti eset kezelésére irányuló kapacitás.
                                       
                                    
                        
                              Fő alkotóelemek
                           
                           
                              A csoporttal és személyzettel kapcsolatos követelmények:
                              
                                          —
                                       
                                       
                                          vezetés: 1 csoportvezető; 1 csoportvezető-helyettes; 1 összekötő tisztviselő (kapcsolattartás a recepcióval/kiindulási központtal, a helyszíni műveleteket koordináló központtal vagy adott esetben egyéb koordinációs mechanizmus, a helyi válságkezelő hivatallal); 1 biztonságért felelős tisztviselő,
                                       
                                    
                                          —
                                       
                                       
                                          egészségügyi foglalkozások: az Egészségügyi Világszervezet (WHO) minimumkövetelményeiben meghatározottak szerint,
                                       
                                    
                                          —
                                       
                                       
                                          logisztika: 1 logisztikai csoportvezető + a sürgősségi segélyszolgálat logisztikai csoportja és fekvőbetegei.
                                       
                                    A csoportnak meg kell felelnie »A külföldi orvosi csoportokra vonatkozó osztályozás és minimumkövetelmények hirtelen bekövetkező katasztrófák esetén« című előírásnak, valamint a WHO által kiadott egymást követő vagy kiegészítő iránymutatásoknak.
                           
                        
                              Önellátási képesség
                           
                           
                              A csoportnak biztosítania kell az önellátási képességet a bevetés teljes időszaka alatt. A 12. cikk és ezenfelül a WHO minimumkövetelményei alkalmazandók.
                           
                        
                              Bevethetőség
                           
                           
                              A felajánlás elfogadását követő legfeljebb 48–72 órán belüli mozgósíthatóság és a helyszínen való működés képessége 24–96 órán belül.
                              Az Unión kívüli működés fenntartása legalább három hétig, és az Unión belül legalább tizennégy napig.”
                           
                        
            
                  4.
               
               
                  A következő 21. szakasszal egészül ki:
                  „21.   Sürgősségi segélyszolgálat (EMT), 3. típus: Fekvőbeteg-ellátás (orvosi beutalóval)
                  
                  
                              Feladatok
                           
                           
                              Komplex sebészeti fekvőbeteg-ellátás (orvosi beutalóval), ideértve az intenzív betegellátási kapacitást és a következő szolgáltatásokat:
                              
                                          —
                                       
                                       
                                          kapacitás a sürgősségi segélyszolgálat 2. típusú szolgáltatásainak nyújtására,
                                       
                                    
                                          —
                                       
                                       
                                          komplex rekonstrukciós sebkezelés és ortopéd ellátás,
                                       
                                    
                                          —
                                       
                                       
                                          megerősített röntgenvizsgálat, sterilizálás, laboratóriumi munka és vérátömlesztés,
                                       
                                    
                                          —
                                       
                                       
                                          rehabilitációs szolgáltatások és betegek utógondozása,
                                       
                                    
                                          —
                                       
                                       
                                          magas szintű gyermekgyógyászati és felnőtt-érzéstelenítés,
                                       
                                    
                                          —
                                       
                                       
                                          intenzív osztályon lévő ágyak 24 órás figyelemmel kísérése és szellőztetési képesség,
                                       
                                    
                                          —
                                       
                                       
                                          a sürgősségi segélyszolgálat 1. és 2. típusú és a nemzeti egészségügyi rendszer szolgáltatásainak elfogadása és beutalás.
                                       
                                    Speciális szolgáltatások felvétele lehetséges, melyek a következők lehetnek: égési sérülések ellátása; dialízis és a Crush-szindróma kezelése; maxillofaciális sebészet; ortopéd plasztikai sebészet; intenzív rehabilitáció; az édesanyák orvosi ellátása; neonatális és gyermekgyógyászat; betegszállítás és életmentés.
                           
                        
                              Képességek
                           
                           
                              Éjjel-nappal nyújtott szolgáltatások (szükség esetén hét napon át 24 órában), ideértve a következőket minimális elvárásként:
                              
                                          —
                                       
                                       
                                          1 műtő legalább 2 műtőasztallal a műtő területén belül lévő két különálló helységben, fekvőbetegeknek kijelölt legalább 40 db ággyal (műtőasztalként 20 db) és az intenzív osztályon lévő 4–6 ággyal. A megfelelő műtét utáni működési kapacitás biztosítása érdekében a további műtőasztalok további 20 ágyat igényelnek,
                                       
                                    
                                          —
                                       
                                       
                                          napi 15 súlyos vagy 30 kevésbé súlyos sebészeti eset kezelésére irányuló kapacitás.
                                       
                                    
                        
                              Fő alkotóelemek
                           
                           
                              A csoporttal és személyzettel kapcsolatos követelmények:
                              
                                          —
                                       
                                       
                                          vezetés: 1 csoportvezető; 1 csoportvezető-helyettes; 1 összekötő tisztviselő (kapcsolattartás a recepcióval/kiindulási központtal, a helyszíni műveleteket koordináló központtal vagy adott esetben egyéb koordinációs mechanizmus, a helyi válságkezelő hivatallal); 1 biztonságért felelős tisztviselő,
                                       
                                    
                                          —
                                       
                                       
                                          egészségügyi foglalkozások: az Egészségügyi Világszervezet (WHO) minimumkövetelményeiben meghatározottak szerint,
                                       
                                    
                                          —
                                       
                                       
                                          logisztikai csoport: 1 logisztikai csoportvezető + a sürgősségi segélyszolgálat logisztikai csoportja és fekvőbetegei.
                                       
                                    A csoportnak meg kell felelnie »A külföldi orvosi csoportokra vonatkozó osztályozás és minimumkövetelmények hirtelen bekövetkező katasztrófák esetén« című előírásnak, valamint a WHO által kiadott egymást követő vagy kiegészítő iránymutatásoknak.
                           
                        
                              Önellátási képesség
                           
                           
                              A csoportnak biztosítania kell az önellátási képességet a bevetés teljes időszaka alatt. A 12. cikk és ezenfelül a WHO minimumkövetelményei alkalmazandók.
                           
                        
                              Bevethetőség
                           
                           
                              A felajánlás elfogadását követő legfeljebb 48–72 órán belüli mozgósíthatóság és a helyszínen való működés képessége 5–7 napon belül.
                              Az Unión kívüli működés fenntartása legalább nyolc hétig, és az Unión belül legalább tizennégy napig.”
                           
                        
            
   
      II. MELLÉKLET
      A 2014/762/EU végrehajtási határozat III. melléklete a következőképpen módosul:
      „
            III. MELLÉKLET
            
               AZ EERC KÉPESSÉGCÉLJAI
            
            
               Modulok
            
            
                        Modul
                     
                     
                        Az egyidejűleg bevethető modulok száma (1)
                     
                  
                        
                           HCP (Nagy teljesítményű szivattyúzás)
                     
                     
                        6
                     
                  
                        
                           MUSAR (Közepes körülményekre felkészült városi kutató- és mentőegységek – 1 a hideg hőmérsékleti körülményekre)
                     
                     
                        6
                     
                  
                        
                           WP (Víztisztítás)
                     
                     
                        2
                     
                  
                        
                           FFFP (Repülőgépes erdőtűzoltó modul)
                     
                     
                        2
                     
                  
                        
                           AMP (Helyszíni orvosi ellátóhely)
                     
                     
                        2 (2)
                     
                  
                        
                           ETC (Ideiglenes sürgősségi szálláshely)
                     
                     
                        2
                     
                  
                        
                           HUSAR (Nehéz körülményekre felkészült városi kutató- és mentőegységek)
                     
                     
                        2
                     
                  
                        
                           CBRNDET (Vegyi, biológiai, radiológiai és nukleáris (CBRN) anyagok kimutatása és mintavétel)
                     
                     
                        2
                     
                  
                        
                           GFFF (Földi erdőtűzoltás)
                     
                     
                        2
                     
                  
                        
                           GFFF-V (Földi erdőtűzoltás járművekkel)
                     
                     
                        2
                     
                  
                        
                           CBRNUSAR (CBRN körülményekre felkészült városi kutató- és mentőegységek (USAR))
                     
                     
                        1
                     
                  
                        
                           AMP-S (Helyszíni orvosi ellátóhely sebészeti egységgel)
                     
                     
                        1 (2)
                     
                  
                        
                           FC (Árvízvédelem)
                     
                     
                        2
                     
                  
                        
                           FRB (Árvízi mentés hajókkal)
                     
                     
                        2
                     
                  
                        
                           MEVAC (A katasztrófák áldozatainak légi úton történő kimentése egészségügyi céllal)
                     
                     
                        1
                     
                  
                        
                           FHOS (Tábori kórház)
                     
                     
                        1 (2)
                     
                  
                        
                           FFFH (Helikopteres erdőtűzoltó modul)
                     
                     
                        2
                     
                  
                        
                           EMT 1. típus (helyhez kötött): (Sürgősségi segélyszolgálat, 1. típus: Sürgősségi járóbeteg-ellátás (helyhez kötött)
                     
                     
                        5
                     
                  
                        
                           EMT 1. típus (mobil): (Sürgősségi segélyszolgálat, 1. típus: Sürgősségi járóbeteg-ellátás (mobil)
                     
                     
                        2
                     
                  
                        
                           EMT 2. típus: (Sürgősségi segélyszolgálat, 2. típus: Sürgősségi sebészeti fekvőbeteg-ellátás)
                     
                     
                        3
                     
                  
                        
                           EMT 3. típus: (Sürgősségi segélyszolgálat, 3. típus: Fekvőbeteg-ellátás (orvosi beutalóval))
                     
                     
                        1
                     
                  
               
            
               Technikai segítségnyújtási és támogató csoportok
            
            
                        Technikai segítségnyújtási és támogató csoport
                     
                     
                        Az egyidejűleg bevethető technikai segítségnyújtási és támogató csoportok száma (1)
                     
                  
                        
                           TAST (Technikai segítségnyújtási és támogató csoport)
                     
                     
                        2
                     
                  
               
            
               Egyéb reagálási képességek
            
            
                        Egyéb reagálási képességek
                     
                     
                        Az egyidejűleg bevethető egyéb reagálási képességek (1)
                     
                  
                        Hegyi kereső- és mentőcsapatok
                     
                     
                        2
                     
                  
                        Vízi kereső- és mentőcsapatok
                     
                     
                        2
                     
                  
                        Barlangi kereső- és mentőcsapatok
                     
                     
                        2
                     
                  
                        Kereső és mentő szakfelszereléssel (pl. keresőrobottal) rendelkező csapatok
                     
                     
                        2
                     
                  
                        Személyzet nélküli légi járművel rendelkező csapatok
                     
                     
                        2
                     
                  
                        Tengeri baleseteket kezelő csapatok
                     
                     
                        2
                     
                  
                        Építőmérnöki csapatok kár- és biztonsági felmérések elvégzése, a lerombolandó/megjavítandó épületek értékelése, az infrastruktúra értékelése, valamint a rövid távú megerősítés céljából
                     
                     
                        2
                     
                  
                        Evakuáláshoz nyújtott támogatás: ideértve információkezelési és logisztikai csapatokat is
                     
                     
                        2
                     
                  
                        Tűzoltás: tanácsadó/és értékelő csapatok
                     
                     
                        2
                     
                  
                        CBRN fertőtlenítő csapatok
                     
                     
                        2
                     
                  
                        Mobil laboratóriumok környezeti vészhelyzetekhez
                     
                     
                        2
                     
                  
                        Kommunikációs csapatok vagy platformok távoli területeken a kommunikáció gyors helyreállításához
                     
                     
                        2
                     
                  
                        Orvosi evakuációs repülőgépes légi mentő és orvosi evakuációs helikopter külön Európán belülre és világszerte
                     
                     
                        2
                     
                  
                        További menedékkapacitás: 250 személyt befogadó egységek (50 sátor); ideértve önellátó egységet a kezelő személyzet számára
                     
                     
                        100
                     
                  
                        További menedék-felszerelést biztosító kapacitás: 2 500  személyt befogadó egységek (500 ponyva); lehetőleg helyileg beszerzett eszköztárral
                     
                     
                        6
                     
                  
                        Vízszivattyúk minimum 800 l/perc szivattyúzási kapacitással
                     
                     
                        100
                     
                  
                        5–150 kW közötti áramtermelők
                        150 kW feletti áramtermelők
                     
                     
                        100
                        10
                     
                  
                        Tengeri szennyezés kezelésére szolgáló képességek
                     
                     
                        szükség szerint
                     
                  
                        Szakorvosi ellátást biztosító sürgősségi segélyszolgálat
                     
                     
                        8
                     
                  
                        Mobil bio-biztonsági laboratóriumok.
                     
                     
                        4
                     
                  
                        Állandó mérnöki kapacitás
                     
                     
                        1
                     
                  
                        Az azonosított kockázatok kezeléséhez szükséges egyéb reagálási képességek
                     
                     
                        szükség szerint
                     
                  
                        (1)
                     
                     
                        E rendelkezésre állás biztosításához az EERC-ben nagyobb számú kapacitást lehet nyilvántartásba venni (pl. rotáció esetén). Hasonlóképpen, amennyiben a tagállamok több képességet bocsátanak rendelkezésre, nagyobb számot regisztrálhatnak az EERC-ben.
                     
                  
                        (2)
                     
                     
                        Az ilyen modultípus esetében az EERC-ben nem lehet nagyobb számú kapacitást regisztrálni. Az ilyen modultípus esetében a képességcél legkésőbb 2019. december 31-én érvényét veszti.
                     
                  ”
   
   
      III. MELLÉKLET
      A 2014/762/EU végrehajtási határozat V. melléklete a következőképpen módosul:
      
                  1.
               
               
                  A melléklet címe helyébe a következő szöveg lép:
                  
                     „AZ EERC-RE VONATKOZÓ MINŐSÍTÉSI ÉS NYILVÁNTARTÁSBA VÉTELI ELJÁRÁS”.
                  
               
            
                  2.
               
               
                  A melléklet végén szereplő táblázat helyébe a következő lép:
                  „A MINŐSÍTÉS LÉPÉSEI
                  
                           
                              1.
                           
                           
                              A minősítési eljárás egy egyeztető látogatást, egy elméleti képzést és egy helyszíni gyakorlatot foglal magában. A helyszíni gyakorlatról eseti alapon el lehet tekinteni a tűzzel kapcsolatos modulok, az ideiglenes sürgősségi szálláshelyek, az egészségügyi célú légi úton történő áldozatmentési modulok és bizonyos egyéb reagálási képességek esetében.
                           
                        
                           
                              2.
                           
                           
                              A közepes és nehéz körülményekre felkészült városi kutató- és mentőegységek akkor kapják meg a minősítést, ha túljutottak a nemzetközi kutatási és mentési tanácsadó csoport (INSARAG) külső osztályozásán. Az EERC keretében nem kerül sor külön minősítési eljárásra a városi kutató- és mentőegységek vonatkozásában.
                           
                        
                           
                              3.
                           
                           
                              A sürgősségi segélyszolgálat (1., 2. és 3. típus és speciális ellátás) akkor tekinthető minősítettnek, ha túljutott az Egészségügyi Világszervezet (WHO) ellenőrzési eljárásán. A sürgősségi segélyszolgálat EERC-n belüli nyilvántartásba vételi és minősítési eljárása kiegészíti a WHO ellenőrzési eljárását.”